كان يا ما كان في قديم الظهر والآوان ايام ما كان سبافون وسبيستل ما يختلف عليهم اثنان والآن اجت يمن موبايل وخلتهم عبرة في الزمان كان هناك مملكة عظيمة والناس فيها نيتهم سليمة وما تقدر تفرق بين سوسن وحليمة وكانوا جداديين يسموا المطبخ ديمة تنطبخ فيه الف وليمة كان اسم المملكة مجلس اليمن وكان مشرف عليها حضرمية وذي يزن .. ولابيرنث معاهم كله شجن , وكان مشهور فيهم بصفات الملازة والزنن ما ساب لحد حاله من صنعاء لعدن وكان قارح في المملكة تنبيهات وكل ساعة ينزل فرمانات وهات لك يابا هات .. وعلى كل تثبيت ياخذ له شكل قات ويحسب التثبيت بالساعات وقد قالوا يا فرعون ايش فرعنك قال اللي كان يردني مات المهم في يوم من ذات الايام وقد كانت الامور في المملكة تمام يسود فيها الحب والسلام والامن سائد من الديوان للحمام والمنسي الحبوب راح ينام وولدهم الاذوة محبوس في الدمام والمرجوج وصل خبر انه محبوس بشبام ذاك اليوم لابيرنث اجاه الارق وخاصة ان حبل افكاره ابتزق .. والواير حق الديش حقه احترق والرسيفر لحقه وانسرق . ولابيرنث بعد ما ضيع اللحمة اجى يدور على المرق .. قام وفتح الكمبيوتر المعمر عشان يقدر يدخل على الماسنجر ويهدر له مع من هدر .. عصد له قليل في الكمبيوتر لقى اشتراك النت اتدهور وفصلوه عليه العسكر .. وفي الاخير يأس واتعكر والنت ما بيفتح حتى لو على الارض اتفحرر .. ولابيرنث اتكنتر ودعا على الاتصالات تتدمر وعلى مديرها يموت من القهر في الاخير فوض امره الى الله القدير .. وقام من غير تأخير فلبس السروال والجرم ابو كم قصير .. واخذ بندقه الكبير اللي حاربوا به من ايام التحرير ونادى على حصانه هرير وقفز فوق ظهره مثل الخبير وذهب للصيد والقنص والتدوير ما رجع لقصره الا بعد يومين بعد ما خلص له خمسين مجزين وثيابه مليانة طين والخبرة رجع بخفي حنين .. ما قدر يصطاد الا غزال مسكين واللي يشوفه يقول ذا ميت من سنين رجع لقى الاشتراك قد رجع وعلى طول على الكرسي الكتبع وفتح النت فيسع عشان للاخبار يتسمع وعيونة منكعة على الجهاز اربع اربع .. لكن يا هول ما شاهد وسمع ومن صدق اتوقش قلبه واضعضع وما قدر حتى لريقه يبلع درى ان في هناك كم من تعبان معاهم كم من معرف وعنوان وهات يا حشوش على خلق الله كما النسوان وفلان يقول على فلان وفلانه طلعت تحب زعطان وهات لك يا دانه ويا دان من هدرة كم من **** وفلتان لابيرنث حس انه ارتفع عنده الضغط وكان بيزبط الكمبيوتر زبط وعشان يبرد قلبه خبط الماوس خبط بسبب اللي ما قراه من الهلس والزنط ومن كلام تافه كما الضرط وعلى طول دور و بعسس وفتش على الاخبار وتلمس حتى على السرفر تجسس ودور في دهاليز المجلس وكله عشان كم من آي بي مرفس يتخبي وراه تافه مدعس لا يسوى لا عانة ولا فلس وعشان كذا حب يطمن الاعضاء الافاضل ان مجلسنا فيه كم من عاقل وينبذ كل سافل وان ال**** عمره ما يكون واصل ونحن نعرفه مش راجل وعارفين وين نازل وايش اسمه ووين عامل والحمد لله انه طلع غريب وعاطل ومش مننا هذا الخامل واتمنى يا اخوتي تسمعوا مطلبي وتتبعوا نصيحة ابي وننسى كل ما سواه الغبي اللي حسب نفسه عقربي وهو في الاصل هبيلة دبدبي ونذكر ماضينا الابي واننا اخوان في الدين والنسبي وفي الاخير صلوا على خير نبي محمد العربي